**Iarna mea.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarna mea.

Pe cărări acoperite de strălucitoarea nea,

lângā bradul care creşte pe colină, spre înalt,

luna, rătăcind răsare, parcă face încă-un salt

peste deal, peste pădure și intră în casa mea.

O primesc în prag uimită, cu o cană de ceai cald,

cu miros de fructe coapte, puse-n apă de izvor,

ea să-mi mângâie privirea, eu să-i povestesc de dor,

ca apoi, în raza-i blândă, fericită să mă scald.

Iar de vântul se-nteţeşte, viscolind pădurea ninsă,

voi închide uşa casei şi o voi pofti la masă,

îi voi spune o poveste în care e mândră crăiasă,

ce pe bolta înstelată, printre stele stă aprinsă.